CELEX: 62010CA0355
Language: hu
Date: 2012-04-17 00:00:00
Title: C-355/10. sz. ügy: A Bíróság (nagytanács) 2012. szeptember 5-i ítélete — Európai Parlament kontra az Európai Unió Tanácsa (Schengeni határ-ellenőrzési kódex — 2010/252/EU határozat — A külső tengeri határok őrzése — A határőrizetre vonatkozó kiegészítő részletszabályok bevezetése — A Bizottság végrehajtási jogköre — Terjedelem — Megsemmisítés iránti kérelem)

27.10.2012   
            
            
               HU
            
            
               Az Európai Unió Hivatalos Lapja
            
            
               C 331/2
            
         
      A Bíróság (nagytanács) 2012. szeptember 5-i ítélete — Európai Parlament kontra az Európai Unió Tanácsa
      (C-355/10. sz. ügy) (1)
      
      (Schengeni határ-ellenőrzési kódex - 2010/252/EU határozat - A külső tengeri határok őrzése - A határőrizetre vonatkozó kiegészítő részletszabályok bevezetése - A Bizottság végrehajtási jogköre - Terjedelem - Megsemmisítés iránti kérelem)
      (2012/C 331/02)
      Az eljárás nyelve: angol
      
         Felek
      
      
         Felperes: Európai Parlament (képviselők: M. Dean, A. Auersperger Matić és K. Bradley, meghatalmazottak)
      
         Alperes: az Európai Unió Tanácsa (képviselők: Z. Kupčová és R. Szostak, meghatalmazottak)
      
         Az alperest támogató beavatkozó: Európai Bizottság (képviselők: C. O’Reilly és M. Wilderspin, meghatalmazottak)
      
         Tárgy
      
      A külső tengeri határoknak az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség által koordinált operatív együttműködés keretében történő őrizete tekintetében a Schengeni Határ-ellenőrzési Kódex kiegészítéséről szóló, 2010. április 26-i 2010/252/EU tanácsi határozat (HL L 111., 20. o.) megsemmisítése — A határőrizetre vonatkozó kiegészítő szabályok — A Tanács végrehajtási hatáskörének terjedelmét túllépő szabályok bevezetése.
      
         Rendelkező rész
      
      
                  1.
               
               
                  A Bíróság a külső tengeri határoknak az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség által koordinált operatív együttműködés keretében történő őrizete tekintetében a Schengeni Határ ellenőrzési Kódex kiegészítéséről szóló, 2010. április 26-i 2010/252/EU tanácsi határozatot megsemmisíti.
               
            
                  2.
               
               
                  A 2010/252 határozat joghatásai fennmaradnak az új szabályozásnak az ésszerű határidőn belül történő hatálybalépéséig.
               
            
                  3.
               
               
                  A Bíróság az Európai Unió Tanácsát kötelezi a költségek viselésére.
               
            
                  4.
               
               
                  Az Európai Bizottság maga viseli a saját költségeit.
               
            
         (1)  HL C 246., 2010.9.11.